《念奴娇 题诸子良嘉杲枣花帘学拍图》
清代·黄燮清

仙乎萧史，在湘纹影里，呼之欲出。一树花阴清盖户，筛碎半窗凉月。

紫粉徐飘，红牙细按，风过檐铃叶。隔墙声度，画楼残梦难觅。

我欲远跨蟾蜍，琼箫飞弄，吹破秋云碧。去问广寒新乐府，洗尽人间筝笛。

玉宇天高，银河水迥，未许星槎入。冰弦独语，古音空自怜惜。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。